Tiltale for overtrædelse af færdselslovens § 42, stk. 1, nr. 1. Anklagemyndigheden har påstået, at tiltalte skal frakendes retten til at føre motordrevet køretøj, hvortil der kræves kørekort, og at frakend... Vis mere
Ret: Retten i Roskilde (1. instans)
Faggruppe: Straffesag — Bødesag
Sagsemner: Færdsel;

/

RETTEN I ROSKILDE

D O M

afsagt den 1. april 2011

Rettens nr. 11A-5951/2010
Politiets nr. 1200-81270-00531-10

Anklagemyndigheden
mod
Tiltalte
cpr-nummer Født 1981

Anklageskrift er modtaget den 27. oktober 2010.

Tiltalte, Adresse, Område, 4100 Ringsted er tiltalt for over-trædelse af
færdselslovens § 42, stk. 1, nr. 1, ved den 31. august 2010 kl. 11:30 at have
ført personbil Reg. nr. ad Ringstedvej mod øst 233,3 m vest for nr. 628 i
Slimminge by, i Køge Kommune, med en hastighed af mindst 90 km/t, selv
om hastigheden i tættere bebygget område ikke må overstige 50 km/t, hvilket
udgjorde en overskridelse på mere end 60% af den tilladte ha-stighed.

Påstande

Anklagemyndigheden har nedlagt påstand om bødestraf.

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, og at frakendelsen skal ske
ubetinget, jf. færdselslovens § 126, stk. 1, nr. 8.

Tiltalte har erkendt sig skyldig, men har påstået frifindelse overfor påstanden
om ubetinget førerretsfrakendelse.

Sagens oplysninger

Tiltalte har forklaret, at det var ham, der førte bilen, og det er rigtigt, at han
kørte mindst 90 km/t, hvor man kun må køre 50 km/t. Han skulle køre sin
kone til en jobsamtale. Han havde på det tidspunkt en depression og var ved
siden af sig selv. Han er afhængig af sit kørekort i forbindelse med sit job, og
han vil miste sit job, hvis han mister kørekortet.

Std 75271



/

side 2

Tiltalte har om sine personlige forhold forklaret, at han og hans kone i øje-
blikket venter tvillinger, og at de også har en datter på 5 år. Han er bange for,
at han vil ryge tilbage i depression, hvis han bliver frakendt sit kørekort
ubetinget, og at hans forhold til sin kone og hans økonomi vil blive ødelagt,
herunder at han ikke vil kunne overholde sine afdragsordninger.

Der har været fremlagt anklageskrift samt omslag med bilag.

Tiltalte er tidligere straffet, bl.a.

ved udenretlig vedtagelse af bøde og førerretsfrakendelse den 18. august
2008 af Københavns Politi, bøde 1.500 kr. Betinget førerretsfrakendelse
jf. færdselslovens § 125, stk. 2 i 3 år fra den 18. august 2008 indtil den
17. august 2011 for overtrædelse af færdselslovens § 42, stk. 1, nr. 1, jf. §
119a.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig

Straffen fastsættes til en bøde på 3.500 kr., jf. færdselslovens § 118, jf. § 42,
stk. 1, nr. 1.

Forvandlingsstraffen fastsættes som nedenfor bestemt.

Tiltalte har overskredet den tilladte hastighed med mere end 60 % og skal
derfor som udgangspunkt frakendes førerretten betinget, jf. færdselslovens §
125, stk. 1, nr. 3. Da tiltale imidlertid tidligere er frakendt førerretten betin-get
og det nye forhold er begået i prøvetiden, skal tiltalte ubetinget frakendes
retten til at føre motordrevet køretøj, hvortil der kræves kørekort, i 6 måne-der
fra endelig dom, jf. færdselslovens § 126, stk. 1, nr. 8, jf. § 128.

Uanset tiltaltes personlige forhold finder retten ikke, at der foreligge sådanne
særlig formildende omstændigheder, at der er undtagelsesvis er grundlag for,
at frakendelsen kan ske betinget, jf. færdselslovens § 126, stk. 2.

Thi kendes for ret:

Tiltalte skal betale en bøde på 3.500 kr.

Forvandlingsstraffen for bøden er fængsel i 6 dage.

Tiltalte skal frakendes retten til at føre motordrevet køretøj, hvortil der kræ-
ves kørekort, i 6 måneder fra endelig dom.

Tiltalte skal betale sagens omkostninger.



/

side 3

Dommer



/